49. schôdza NR SR - 16.deň - A. dopoludnia
Dátum: 2026-05-07
Poslanec: Viskupič, Marián 
Druh vystúpenia: Vystúpenie

Kolegyne, kolegovia. No, na Slovensku máme v podstate každý dospelý človek je šofér, hej? A do nejakej miery proste jazdí, hej? A do veľkej, veľkej miery jazdí samozrejme na benzín a naftu, hej? Máme asi vyše 3 milióny vozidiel, máme asi 3 milióny 300 000 držiteľov vodičských preukazov. Povedzme si úplne, úplne na rovinu, samozrejme proste cena benzínu, cena nafty sa týka každého jedného z nás, hej? Ten, čo jazdí autom do roboty, do práce, s deťmi do školy, akokoľvek, hej? Ďalšia vec je tá, že aj teraz mne kolega jeden povedal, že no, ja už nemám auto, mňa sa to už netýka. Týka. Týka sa to, pretože to nielen je len o tom, že my sa nejak musíme dostať do práce. Tie palivá sú súčasťou logistiky a logistika je základom celej ekonomiky. Aj ten z nás, kto teda by nechodil na aute, aj tak vlastne sa ho vysoké ceny palív dotýkajú, pretože aj každému jednému z nás musí prísť mlieko do obchodu, musia prísť rožky do obchodu, musia pred tými rožkami ešte najprv poľnohospodári pohorať, zasiať, postriekať, pozberať. To všetko funguje samozrejme na naftu. To všetko funguje tak, že čím sú drahšie palivá, tak tým sa to samozrejme všetko prenáša do cien a tým sú tie ceny vyššie a vyššie. Čiže skutočne ceny palív sa týkajú každého. No, preto aj všetky okolité krajiny proste niečo preto robia. Poliaci znížili spotrebnú daň, presne to, čo navrhujem ja. Rakúšania znížili spotrebnú daň, presne to, čo práve navrhujeme my zo SaS-ky. A Poliaci dokonca znížili ešte aj, ešte aj, myslím, na pol roka znížili DPH. Proste jednoducho úplne prirodzene krajiny robia všetko preto, aby ten problém, ktorý tu vznikol, hej, tie vysoké ceny palív, dokázali nejak tlmiť. A aby proste to nespustilo, nespustilo ďalšiu inflačnú špirálu. No, teraz, čo spravilo Slovensko? Slovensko posledné dva roky sme mali najvyššie ceny benzínu a nafty zo všetkých okolitých krajín, hej? Berme vždy, že V4 a Rakúsko. To je to, čo nás zaujíma, hej? Mali sme dlhodobo vyššie ceny. Potom, OK, sa vláda o niečo snažila a teda dohodami so Slovnaftom skutočne asi mesiac dokázala ten rast cien tlmiť. Nejdem to úplne asi celé rozoberať, ale proste OK, skutočne sme mali mesiac nižšie ceny než okolie, hej? Tu možno spravím ešte tú odbočku, že ako to celé bolo. Však rozumiem, že Slovnaft chcel vyjsť v ústrety, lebo potreboval zásoby z tých núdzových zásob štátu. OK. Zároveň tam v pozadí prebieha ešte súboj, že teda Slovnaft nezaplatil daň a štát si myslí, minister Kamenický si myslí, že mal zaplatiť tú drakonickú 70 % windfall tax, hej? A teda aj teraz minister povedal, že stále má pocit, že mu Slovnaft niečo dlží, ale že je rád, že teda tie ceny boli chvíľku nižšie. OK. No ale výsledok je ten, že zasa ste raz proste rezignovali, hej? Lebo teraz od piatku sa už vlastne rušia aj tie dvojité ceny, čo ja hovorím A teda aj teraz minister povedal, že stále má pocit, že mu Slovnaft niečo dlží, ale že je rád, že teda tie ceny boli chvíľku nižšie. OK. No ale výsledok je ten, že zasa ste raz proste rezignovali, hej? Lebo teraz od piatku sa už vlastne rušia aj tie dvojité ceny, čo ja hovorím, že je dobré, lebo to nebola správna cesta, hej? Ale každopádne, už teda včera to ministerka avizovala, vláda to včera schválila, tak, aby som bol presný. Takže jednoducho už vláda nejde robiť nič. Takto to nejak bolo povedané. A ministerka jasne povedala, že teda nechce meniť, znižovať ani DPH-čku, nechce znižovať spotrebnú daň, že jednoducho maximálne, že budú tlačiť na Slovnaft, aby teda tie ceny boli nejaké, hej? A už teda nehovoríme o tom, aby sme boli najlacnejší, už sa hovorí o tom, aby sme boli niekde na úrovni Česka, hej? No, výsledok je ten, aby som to akoby povedal jasne, zasa sme už druhý týždeň najdrahší zo všetkých okolitých krajín, hej? Proste z V4 sme najdrahší. No. A teraz už som počul zasa také, že no ale veď v Luxembursku alebo ja neviem v Holandsku je cena vyššia ako na Slovensku. No len áno, keď povedzme tie zhruba necelé 2 € u nás budete porovnávať s 2,5 € v Luxembursku, tak majú o niečom, hej? O 25 % vyššie ceny. Hej? Ale teraz sa treba pozrieť na ich platy. Hej? Treba sa pozrieť na ich platy a tie majú koľko? Štyrikrát vyššie priemerné platy? Neviem teraz z hlavy. Čiže toto porovnanie nesedí. To naše porovnanie proste je plus mínus okolité krajiny. Ale aj tam my máme s tou V4 najnižšie priemerné platy, hej? Čiže aj tak sme zasa dvakrát zle, lebo za jedno najmenej zarábame, hej? Ale najvyššiu cenu za tie palivá platíme. Kolegovia, do takéhoto stavu sme sa zasa dostali. Stali, hej? A ministerka, ministerka hospodárstva povie, že s tým nebude nič robiť. Že s tým nebude nič robiť. Ešte to raz zopakujem. No. Čiže rezignácia v tom prvom kroku na ľudí. A ľudia, zaplaťte, hej? Rezignácia v druhom kroku na firmy. Firmy, zaplaťte. Ako môže konkurovať? Ako môže konkurovať ten slovenský kamionista tomu poľskému? Keď teda bude mať ten poľský nižšie ceny, hej? A ja hovorím, ale, čo je ešte možno aj z toho vášho pohľadu, lebo nemám proste, to najhoršie, že to je ale rezignácia vo finále aj na príjmy štátu. Videli sme to, zažili sme to, robte aspoň to, čo funguje. Že sme videli, že tí Poliaci vedia prísť si natankovať na Slovensko. Veď to tankovali až tak, že tam nestíhal ten Slovnaft tie palivá voziť. Hej? A toto, toto je to, na čom treba stavať, hej? Už teraz teda máme to, že už ide ropa aj z východu, ja hovorím, že dobre. Ide ropa aj zo západu, hovorím, druhýkrát dobre, pretože máme diverzifikované pre tento moment a máme dostatok suroviny. A máme Slovnaft. Má ho MOL, ale je tu na Slovensku, vyrába tu na Slovensku, hej? Aj nejaké dane platí na Slovensku, čiže máme Slovnaft. A teraz namiesto toho, aby ste niečo urobili, tak teraz som počul, neviem, či to bola ministerka Saková alebo teda minister Kamenický, povie, že a my sme už umožnili, aby sa zo Slovenska mohla vyvážať teda nie suroviny, ale komodity, hej? Benzín, nafta, lebo aj to bolo zakázané z dôvodu teda ropnej núdze. Tak a teraz sa tešíme, že už sa to môže veľkoobchodne vyvážať. Viete, čo máme z tej ropy, ktorú veľkoobchodne vyvezie Slovnaft do zahraničia? Nejaká malinká časť toho sa zobrazí samozrejme v zisku Slovnaftu a ten zdaníte, hej? OK, super. Ale tá cesta nie je, že nech to vyvezie do zahraničia. Viete, čo je cesta? Znížiť spotrebnú daň, pozrieť sa možno aj na DPH a urobiť to, aby tie ceny boli najnižšie na Slovensku. My to spraviť môžeme, lebo tu máme dostatok, hej? Máme surovinu a máme rafinériu. Maďari nemôžu, tí si nedokážu zabezpečiť ani svoju spotrebu, hej? Poliaci, tí sú tiež na tom horšie. My si toto môžeme dovoliť. Málo kde sme takto na tom, môžeme si to dovoliť. To znamená, rozumná, chytrá, smart vláda by znížila dane, znížila ceny až na stav, ktorému nevedia konkurovať okolité krajiny. A viete, čo sa znovu stane? Zasa sem prídu tí Poliaci tankovať a prídu aj Česi, lebo sú ekonomicky citliví, prídu aj Maďari, lebo tiež im nie je ľahko, ani im nebude ľahko, a prídu aj Rakúšania alebo, lebo, hej? A jednoducho namiesto toho, aby sa minister tešil, že sme za nič vyviezli produkty do zahraničia, tak ich chcete predať tu a nech si ich sem dôjdu kúpiť ľudia zo zahraničia. To ešte raz to poviem. Z Poľska, z Česka, z Rakúska, z Maďarska. Nech si ich sem prídu kúpiť. Prečo? Pretože na tom získate stále spotrebnú daň, ja to znižujem na európske minimum, hej? Európske minimum. To stále nie je málo, hej? Keď budete mať 359 € z každých 1000 l. Nech ten Poliak si to sem príde kúpiť. Navyše tu nechá ešte aj celú DPH-čku. Aj celú DPH-čku tu nechá. A keď si to kúpi na slovnaftáckej pumpe, tak tomu Slovnaftu nezostane len veľkoobchodná marža, s ktorou predá benzín do Česka, ale bude mať dokonca ešte aj tú maloobchodnú maržu. A z tej tiež samozrejme odvedie potom následne nejakú daň. Kolegovia, toto treba robiť. Toto je hájenie národných záujmov, hej? Národný záujem Slovenska je, aby sme tu mali nízke ceny a aby ľudia zo zahraničia tu tankovali. A to nie je len o tom, že Poliak sa každý druhý večer vyberie na Slovensko. Veď tadeto, my sme tranzitná krajina, hej? Veď vidíte na diaľnici, koľko je zahraničných áut. Oni veľmi dobre vedia, že natankujú v Čechách a Poliaci potom až doma. Keď to bude lacnejšie, natankujú tu. Ten, čo tu prešiel a nenatankoval, tu natankuje. To isté kamionisti. Žiadny kamionista nenatankuje na Slovensku, pokiaľ má možnosť na jednom alebo na druhom konci natankovať lacnejšie. Prečo? Pretože on tam má 1500, 2000 l v tej nádrži. Jemu to stačí cez Slovensko s prstom v nose. Ale čo spraví, keď tu budú najlacnejšie ceny, tak ten kamionista tú svoju 2000 l nádrž natankuje na Slovensku, hej? Na šupu, na šupu budete mať 720 € len na spotrebnej dani. Hej. Toto, toto, kolegovia, treba robiť. Môžeme si to dovoliť, pretože 2/3 produkcie Slovnaft vyvážame. Tretina sa míňa na Slovensku. Takže je tam ten priestor robiť. Ja nehovorím, že sa má zakázať vývoz, hej? To som nepovedal, aby to niekto nevymyslel. Treba znížiť tie dane, aby jednoducho tá spotreba vznikla na Slovensku. Kolegovia, toto, keď urobíte, tak nebude, že výpadok, ktorým sa tu ministerka Saková oháňa. My už nemôžeme nič spraviť, lebo výpadok v štátnom rozpočte. Minister Kamenický, nemôžeme nič spraviť. Výpadok v štátnom rozpočte sa prežehná. Jednoducho, toto vie priniesť viac peňazí do štátneho rozpočtu. Viac peňazí. Ja viem, že je to inak ako dogmatická ekonomika, že vyššie dane, vyššie príjmy, viacej na rozdávanie. Nie. Toto je, toto je to ekonomické, kreatívne, chytré, smart myslenie. Kolegovia, toto spravte. Nemôžeme to urobiť pri veľa komoditách, lebo hovorím, nemáme aj výrobu, aj dostatok, aj všetko. Nemôžeme a tam proste by to nešlo, ale tuto to ide. Tuto to skutočne ide, lebo máme tú unikátnu kombináciu, že máme teda momentálne dostatok ropy a že máme rafinériu a že máme to, že sme v strede, hej? Že to vedia u nás kúpiť. Preto to, kolegovia, preto to ja navrhujem zníženie spotrebnej dane. Nie, že by som vám chcel vytunelovať štátny rozpočet, alebo že chcem byť populista, že teda za každú cenu chcem zabezpečiť ľuďom lacnejšie ceny. Preto, lebo to má ekonomické rácio, preto, lebo je to rozumné riešenie, preto, lebo je to win-win-win situácia, lebo ľudia budú mať nižšie ceny, volajte ma populista, ale áno, budú mať nižšie ceny, super. Firmy budú mať nižšie ceny a vyššiu konkurencieschopnosť. Nezvýši to infláciu. Z toho budú profitovať ľudia vo všetkom, lebo teda nielen benzín bude drahší, ako som na začiatku hovoril, ale všetko by bolo drahšie, hej? A vy, vláda, koalícia, budete profitovať z toho, že bude viacej peňazí v štátnom rozpočte. V ideálnom prípade by to znamenalo nižší deficit. V menej ideálnom prípade zasa ďalšie výdavky, ale tak dobre, ale jednoducho má to výhody, kolegovia, aj pre vás. Normálne choďte za vašou pani Strakou, spýtajte sa jej. Spýtajte sa jej, či náhodou to jej uvažovanie nie je nesprávne. Hej? Či by to náhodou takto nemohlo dávať zmysel. Kľudne. Máme IFP-čko. Dajte si to prepočítať. Dajme si to prepočítať. Alebo poďme aspoň to empiricky, veď sme teraz mesiac dozadu, premiér rozprával, ako musíme bojovať proti tomu, že nám Poliaci vykupujú pumpy. Urobme si z ohrozenia príležitosť. Nech ju len vykupujú, proste nech ten Slovnaft tam rýchlejšie vozí tie cisterny s naftou a benzínom. Máme z čoho? Máme z čoho? Slovnaft už, myslím si, že už ide na plné obrátky a má z čoho vyrábať. Kolegovia, kašlať na politiku. Toto je čistá ekonomika, čisté ekonomické. Vo finále, keď to schválite, vy budete za hrdinov. Poďte do toho možno aspoň z tohto dôvodu. Ďakujem pekne za pozornosť. Poslankyňa Števulová